
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1168 

30 Ιουλίου 2004 


ΑΠΟΦΑΣΕΙ Σ 

Αριθ. 259419 

Καθορισμός προϋποθέσεων, δικαιολογητικών, ύψους και 
τρόπου πληρωμής των δικαιούχων οικονομικής ενί¬ 
σχυσης για την ίδρυση και λειτουργία Καταφυγίων 
αδέσποτων ζώων συντροφιάς και λοιπές δραστηριό¬ 
τητες, σε εφαρμογή της κοινής απόφασης των Υπουρ¬ 
γών Οικονομίας και Οικονομικών, Εσωτερικών Δημό¬ 
σιας Διοίκησης και Αποκέντρωσης και Αγροτικής Ανά¬ 
πτυξης και Τ ροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1) Των άρθρων 2,16και29τουΝ. 1558/1985 «Κυβέρνη¬ 
ση και κυβερνητικά όργανα» (Α' 137), όπως το άρθρο αυ¬ 
τό προστέθηκε με το άρθρο 27 του Ν. 2081/1992 «για τον 
εκσυγχρονισμό των επαγγελματικών οργανώσεων, των 
εμπόρων, βιοτεχνών και λοιπών επαγγελματιών και άλλες 
διατάξεις» (Α' 154) και τροποποιήθηκε με το άρθρο 1 παρ. 
2α του Ν. 2469/1997 «περιορισμός και βελτίωση της απο- 
τελεσματικότητας των κρατικών δαπανών και άλλες δια¬ 
τάξεις» (Α'38). 

2) Του άρθρου 4 παρ. 1 του Ν.Δ. 131/1974 «περί παρο¬ 
χής οικονομικών ενισχύσεων εις την γεωργικήν, κτηνο- 
τροφικήν, δασικήν και αλιευτικήν παραγωγήν» (Α' 320) 
όπως τροποποιήθηκε με το άρθρο 4 παρ. 2 του Ν. 1409/ 
1983 τροποποίηση και συμπλήρωση των διατάξεων του 
Ν.Δ. 131/1974 (Α'199). 

3) Του άρθρου 39παρ. ΙΟτου Ν. 2065/1992 «περί εγκρί- 
σεως οικονομικών ενισχύσεων από τους Υπουργούς Οι¬ 
κονομικών και Γεωργίας» (Α' 1113). 

4) Του Ν. 2362/1995 «Κώδικας Δημόσιου Λογιστικού». 

5) Του Ν. 356/1974 «περί κώδικος εισπράξεων δημοσίων 
εσόδων», όπως τροποποιήθηκε με την αριθμ. 2007892/ 
461/1998 τετραϋπουργική απόφαση Υπουργών Εθνικής 
Οικονομίας, Οικονομικών, Εργασίας και Γεωργίας. 

5) Του άρθρου 7 παρ. 8του Ν. 3170/2003 «Ζώα συντρο¬ 
φιάς, αδέσποτα ζώα συντροφιάς και άλλες διατάξεις» (Α' 
191). 

6) Της υπ’ αριθμ. πρωτ. 280261/2003 (Β' 1843) κοινή 
απόφαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης και 


Γεωργίας «Χορήγηση οικονομικής ενίσχυσης για την 
ίδρυση και λειτουργία Καταφυγίων αδέσποτων ζώων συ¬ 
ντροφιάς. 

7) Της υπ’ αριθμ. πρωτ. 259371/2004 (Β' 781) «Χορήγη¬ 
ση οικονομικής ενίσχυσης για την ίδρυση και λειτουργία 
Καταφυγίων αδέσποτων ζώων συντροφιάς, έτους 2004» 
Κοινή απόφαση των Υπουργών Οικονομίας και Οικονομι¬ 
κών, Εσωτερικών, Δημόσιας Διοίκησης και Αποκέντρω¬ 
σης και Αγροτικής Ανάπτυξης και Τ ροφίμων, με την οποία 
εγκρίνεται δαπάνη ποσού 4.000.000 ευρώ για το οικο¬ 
νομικό έτος 2004, η οποία θα βαρύνει τον Ε.Φ. 29110 του 
Τακτικού Προϋπολογισμού του Υπουργείου Αγροτικής 
Ανάπτυξης και Τροφίμων (Κ.Α.Ε. 2111). 

8) Της υπ’ αριθμ. 353036/5.7.2000 απόφασης του Υπουρ¬ 
γού Γεωργίας «Μεταβίβαση στο Γενικό Γραμματέα, 
στους Γ ενικούς Διευθυντές και Τ μηματάρχες του Υπουρ¬ 
γείου Γεωργίας της εξουσίας να υπογράφουν με εντολή 
Υπουργού. 

9) Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού προ¬ 
ϋπολογισμού, ύψους 4.000.000 Ευρώ, για όλη τη χρονική 
διάρκεια υλοποίησης του προγράμματος έτους 2004, 
αποφασίζουμε: 

Καθορίζουμε ως ακολούθως τις προϋποθέσεις, τα δι- 
καιολογητικά, το ύψος και τον τρόπο πληρωμής των Δή¬ 
μων, Κοινοτήτων, Διαδημοτικών φορέων και φιλοζωικών 
σωματείων που θα ιδρύσουν καταφύγια αδέσποτων ζώων 
συντροφιάς ή θα βελτιώσουν υπάρχοντα καταφύγια, συ- 
μπεριλαμβανομένης της εφαρμογής του προγράμματος 
περισυλλογής, φιλοξενίας, σήμανσης, καταγραφής, στεί¬ 
ρωσης, εμβολιασμού, αποθεραπείας, υιοθεσίας ή επα¬ 
νένταξης των αδέσποτων σκύλων. 

ΑΡΘΡΟ 1 
ΠΡΟΫΠΟΘΕΣΕΙΣ 

1. θα ενισχυθούν: 

α) Δήμοι, Κοινότητες ή Διαδημοτικοί Φορείς και Ζωοφι- 
λικά Σωματεία, για την ίδρυση ή τη βελτίωση των υπαρ- 
χουσών εγκαταστάσεων καταφυγίων αδέσποτων σκύ¬ 
λων. 

β) Δήμοι, Κοινότητες ή Διαδημοτικοί Φορείς (στις περι¬ 
πτώσεις συνεργασίας πολλών Δήμων, δικαιούχος μπορεί 
να είναι η οικεία Νομαρχιακή Αυτοδιοίκηση ή άλλος συ¬ 
ντονιστικός φορέας). Φιλοζωικά Σωματεία με κατάλληλη 
υποδομή (σε πάγιες εγκαταστάσεις ή οχήματα μεταφο- 

ράς ζώων ή σε εμπειρία και ανθρώπινο δυναμικό), σε συ¬ 
νεργασία με Δήμους, Κοινότητες ή Διαδημοτικούς Φο¬ 
ρείς αναπτύσσουν δραστηριότητες στους επιμέρους 
στόχους του προγράμματος, όπως αναφέρονται στο Ν. 
3170/2003. 

2.α) Οι τεχνικές λεπτομέρειες των εγκαταστάσεων των 
καταφυγίων και τα στοιχεία καταλληλότητας του χώρου 
πρέπει να είναι σύ μφωνα με τις διατάξεις του Ν. 604/1977, 
Π.Δ. 463/1978 και την κοινή υπουργική απόφαση 280262/ 
2003. 

Επιθυμητή είναι η ενδεχόμενη συνεργασία περισσότε¬ 
ρων του ενός φορέων για ίδρυση κοινού καταφυγίου. 

β)Οι όροι υλοποίησης των επιμέρους στόχων του προ¬ 
γράμματος πρέπει να είναι σύμφωνοι με τις διατάξεις του 
Ν. 3170/2003 και των Υπουργικών Αποφάσεων 280239/ 
2003, 280262/2003. 

3.0 φορέας που θα ενισχυθεί για την ίδρυση ή την βελ¬ 
τίωση καταφυγίου αδέσποτων ζώων ή για την υλοποίηση 
των επιμέρους στόχων του προγράμματος (περισυλλο¬ 
γής, φιλοξενίας, σήμανσης, καταγραφής, στείρωσης, εμ¬ 
βολιασμού, αποθεραπείας, υιοθεσίας ή επανένταξης των 
αδέσποτων σκύλων),πρέπει να έχει υλοποιήσει εκ των 
προτέρωντις δραστηριότητες γιατις οποίες θα ενισχυθεί 
οικονομικά. 

4. Οι φορείς υλοποίησης των προγραμμάτων (ίδρυση ή 
την βελτίωση καταφυγίου αδέσποτων ζώων ή υλοποίηση 
των επιμέρους στόχων του προγράμματος) πρέπει να 
έχουν συγκροτήσει τις Επιτροπές του άρθρου 7 της 
Υπουργικής Απόφασης 280239/2003 (ΒΊ712). 

5. Οι φορείς λειτουργίας των καταφυγίων οφείλουν να 
εξασφαλίζουν την ελεύθερη πρόσβαση των κτηνιάτρων 
της Κεντρικής Υπηρεσίας του Υπουργείου Αγροτικής 
Ανάπτυξης και Τροφίμων, και των Νομαρχιακών Αυτοδι¬ 
οικήσεων στις εγκαταστάσεις τους για οποιοδήποτε 
έλεγχο και να ακολουθούν τις υποδείξεις τους. 

6. Οι Δήμοι, Κοινότητες ή Διαδημοτικοί Φορείς και Ζωο- 
φιλικά Σωματεία υποχρεούνται να ολοκληρώσουν το έρ¬ 
γο με ίδια κεφάλαια πέραν της ενίσχυσης που θα τύχουν 
από το Υπουργείο Αγροτικής Ανάπτυξης και Τροφίμων 
και θα το διατηρήσουν σε λειτουργία τουλάχιστον για 10 
χρόνια. 

ΑΡΘΡΟ 2 

ΔΙΚΑΙΟΛΟΓΗΤΙΚΑ ΠΟΥ ΣΥΝΟΔΕΥΟΥΝ ΤΗΝ ΑΙΤΗΣΗ 
ΤΟΥ ΕΝΔΙΑΦΕΡΟΜΕΝΟΥ ΦΟΡΕΑ. 

Α. Για την ίδρυση ή βελτίωση καταφυγίου αδέσποτων 
ζώων πρέπει να υποβληθούν τα εξής δικαιολογητικά: 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και του 
υπεύθυνου εκπροσώπου του φορέα με τον οποίο θα έρ¬ 
χονται σε επαφή οι Υπηρεσίες της Κεντρικής και Νομαρ¬ 
χιακής αρμόδιας Αρχής (τηλέφωνο, ίαχ, ταχυδρομική δι¬ 
εύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Άδεια ίδρυσης και λειτουργίας καταφυγίου αδέσπο¬ 
των σκύλων. 

3. Καθορισμός της γεωγραφικής περιοχής που θα κα¬ 
λύπτουν οι φορείς για την περισυλλογή των αδέσποτων 
ζώων. 

Σε περίπτωση που οι δικαιούχοι της παρ.1. β) του Άρ¬ 
θρου 1 της παρούσας Απόφασης δεν διαθέτουν εγκατα¬ 
στάσεις στα όρια της δικαιοδοσίας τους, ούτε δύνανται 
να δημιουργήσουν τις εγκαταστάσεις αυτές, υποβάλ¬ 


λουν σύμβαση που συνάπτουν με άλλο Δήμο ή Κοινότητα 
ή Διαδημοτικό Φορέα ή Ζωοφιλικό Σωματείο και φορείς 
κτηνιάτρων με την οποία αναλαμβάνουν την διενέργεια 
των λειτουργιώντου προγράμματος, όπως προβλέπονται 
στο Νόμο 3170/2003 και περιλαμβάνει τα στοιχεία που 
αναφέρονται στην παράγραφο Β.2) του παρόντος άρ¬ 
θρου. 

4. Τίτλο ιδιοκτησίας του οικοπέδου που θα ανεγερθείτο 
καταφύγιο ή θα γίνουν οι βελτιώσεις ή παραχωρητήριο 
του ιδιοκτήτη προς τον φορέα για χρήση του οικοπέδου 
τουλάχιστον 15ετή για την εξυπηρέτηση του σκοπού αυ¬ 
τού. 

5. Οικονομοτεχνική μελέτη στην οποία γίνεται αναλυτι¬ 
κή περιγραφή των ενεργειών και των δαπανών που θα 
απαιτηθούν για τη ίδρυση ή/ και τη λειτουργία καταφυ¬ 
γίων αδέσποτων ζώων συντροφιάς. Στη μελέτη θα συ- 
μπεριλαμβάνεται αναλυτική έκθεση και χρονοδιάγραμμα 
των ενεργειών που θα γίνουν, καθώς και των δαπανών 
που θα απαιτηθούν για όλες τις εγκαταστάσεις υπογρα- 
φόμενα από μηχανικό. 

6. Στηνπερίπτωση Φιλοζωικού Σωματείουτο οποίο δρα¬ 
στηριοποιείται στα πλαίσια του προγράμματος, υποχρε- 
ούται να συνυποβάλλει την Σύμβαση της παρ. Β.2 από την 
οποία προκύπτει η δραστηριοποίησή του στα πλαίσια του 
προγράμματος. 

Β. Γιατην ενίσχυση των λειτουργιώντου προγράμματος 
(περισυλλογή, φιλοξενία,κτηνιατρική εξέταση, σήμανση, 
καταγραφή, στείρωση, εμβολιασμό κ.λπ.) απαιτούνται τα 
εξής δικαιολογητικά: 

1. Αίτηση των ενδιαφερομένων φορέων, στην οποία θα 
παρατίθενται τα πλήρη στοιχεία του φορέα καθώς και του 
υπεύθυνου εκπροσώπου του φορέα με τον οποίο θα 
έρχονται σε επαφή οι Υπηρεσίες της Κεντρικής και Νο¬ 
μαρχιακής αρμόδιας Αρχής (τηλέφωνο, ΐαχ, ταχυδρομική 
διεύθυνση, ηλεκτρονική διεύθυνση) καθώς και ο Αριθμός 
Φορολογικού Μητρώου (Α.Φ.Μ.). 

2. Σύμβαση έργου μεταξύ των συνεργαζόμενων φορέ¬ 
ων για την υλοποίηση του προγράμματος με αναλυτική 
περιγραφή των ενεργειών και των δαπανών που θα πραγ¬ 
ματοποιηθούν για την υλοποίηση των επιμέρους στόχων 
του προγράμματος, δηλαδή αριθμός Δήμων που συνερ¬ 
γάζονται ή συμβάλλονται, αριθμός των αδέσποτων κατ’ 
εκτίμηση στην περιοχή εφαρμογής του προγράμματος, 
περιγραφή του τρόπου αντιμετώπισης των αδέσποτων 
ζώων που θα αντιμετωπιστούν στα πλαίσια του προγράμ¬ 
ματος και κόστος των ενεργειών ανά θηλυκό ή αρσενικό 
αδέσποτο ζώο και ανά στάδιο αντιμετώπισης, προορι¬ 
σμός των στειρωμένων αδέσποτων ζώων, υπεύθυνοι φο¬ 
ρείς φροντίδας των επανατοποθετούμενών ζώων καθώς 
και τα ονόματα των ατόμων που θα συγκροτήσουν τις Επι- 
τροπέςτου άρθρου 7της Υπουργικής Απόφασης 280239/ 
2003 (Β' 1712). 

3) Αναλυτικό χρονοδιάγραμμα της υλοποίησης των 
στόχων του προγράμματος, υπογραφόμενα από τον δι¬ 
καιούχο και το συμβαλλόμενο ζωοφιλικό σωματείο ή τον 
συμβαλλόμενο φορέα των κτηνιάτρων. 

Μετά τις συντελεσθείσες εργασίες των προαναφερομέ- 
νων δραστηριοτήτων των παραγράφων Α. και Β. του παρό¬ 
ντος άρθρου, θα υποβάλλεται απολογιστική έκθεση των 
συντελεσθεισών εργασιών, το είδος των ενεργειών που 
πραγματοποιήθηκαν. Επιπρόσθετα στην απολογιστική έκ¬ 
θεση αυτή θα συμπεριλαμβάνεται δήλωση της Επιτροπής 
παρακολούθησης του προγράμματος, όπως προσδιόριζε- 

ται από την παρ. 1 του άρθρου 7 της Υπουργικής Απόφα¬ 
σης 280239/2003 (ΒΊ 712), για τα εξής στοιχεία: ημερομη¬ 
νία επανένταξης των στειρωμένων ζώων, τόπος επανέντα¬ 
ξης αυτών, αριθμός των επανεντασσομένων αδέσποτων 
ζώων, ο αριθμός σήμανσης και καταγραφής αυτών, προ- 
κειμένου η Επιτροπή αξιολόγησης των αιτημάτων χρημα¬ 
τοδότησης των επιμέρους στόχων του προγράμματος να 
διενεργεί επιτόπιους δειγματοληπτικούς ελέγχους για να 
διαπιστώνει την ακρίβεια των δηλωθέντων. 

Η τελική έγκριση χρηματοδότησης θα δίνεται από τον 
Υπουργό Αγροτικής Ανάπτυξης και Τροφίμων, μετά από 
σχετική εισήγηση της Γενικής Διεύθυνσης Κτηνιατρικής - 
Διεύθυνση Κτηνιατρικής Αντίληψης, Φαρμάκων και 
Εφαρμογών (Κ.Α.Φ.Ε.) κατόπιν εισηγητικής έκθεσης της 
Νομαρχιακού επιπέδου Κτηνιατρικής Αρχής. 

ΑΡΘΡΟ 3 

ΔΙΑΔΙΚΑΣΙΑ ΕΝΤΑΞΗΣ - ΥΨΟΣ ΕΝΙΣΧΥΣΗΣ 

Στις Δ/νσεις Κτηνιατρικής των Νομαρχιακών Αυτοδιοι¬ 
κήσεων συγκροτείται τριμελής επιτροπή αξιολόγησης 
των αιτήσεων και των δικαιολογητικών για την ίδρυση ή 
την βελτίωση καταφυγίων αδέσποτων ζώων που έχουν 
υποβληθεί από τους ενδιαφερομένους φορείς, η οποία 
αποτελείται από τον Πρόεδρο, κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα μηχανικό και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. Η ως άνω επιτροπή θα ελέγχει και την πο¬ 
ρεία εκτέλεσης του έργου όταν αυτό τύχει ενίσχυσης. 

Στην περίπτωση αξιολόγησης των συμβάσεων για την 
υλοποίηση του προγράμματος αντιμετώπισης των αδέ¬ 
σποτων ζώων συγκροτείται τριμελής επιτροπή που απο- 
τελείται από τον Πρόεδρο κτηνίατρο υπάλληλο της 
Δ/νσης Κτηνιατρικής της Νομαρχιακής Αυτοδιοίκησης 
και δύο μέλη ένα κτηνίατρο και ένα οικονομικό υπάλληλο 
της οικείας Νομαρχιακής Αυτοδιοίκησης με τους ανα¬ 
πληρωτές τους. Η επιτροπή θα ελέγχει και την πορεία 
εκτέλεσης του προγράμματος αντιμετώπισης των αδέ¬ 
σποτων ζώων. 

Οι Δ/νσεις Κτηνιατρικής αποστέλλουν στη Δ/νση 
Κ.Α.Φ.Ε. του Υπουργείου Αγροτικής Ανάπτυξης και Τρο¬ 
φίμων εισηγητική έκθεση, στην οποία θα αναφέρεται η 
ένταξη ή μη των επιμέρους δραστηριοτήτων στα προ¬ 
γράμματα χρηματοδότησης(ίδρυση ή βελτίωση καταφυ¬ 
γίου αδέσποτων ζώων, υλοποίησης των στόχων του προ¬ 
γράμματος αντιμετώπισης των αδέσποτων ζώων, κ.λ.π.), 
η περιγραφή των ενεργειών που αναλαμβάνονται ανά 
πρόγραμμα, το χρονοδιάγραμμα των εργασιών, το συνο¬ 
λικό ποσό της δαπάνης που θα απαιτηθεί, η δυναμικότη¬ 
τα του καταφυγίου, ο κατά προσέγγιση αριθμός των αδέ¬ 
σποτων που υπάρχουν στον Νομό, ο αριθμός των συνερ- 
γαζόμενων Δήμων, οι παρατηρήσεις των σχετικών 
Επιτροπών αξιολόγησης των αιτημάτων όσον αφορά το 
περιεχόμενο των αιτημάτων μαζί με αντίγραφο της Αίτη¬ 
σης του φορέα κατά περίπτωση προγράμματος. 

Ειδικότερα η δυναμικότητα του υπό χρηματοδότηση 
καταφυγίου που ιδρύει καιλειτουργει'Δήμος ή Κοινότητα, 
Διαδημοτικό Κέντρο ή Φιλοζωικό σωματείο, δεν θα πρέπει 
να ξεπερνά τις 80 θέσεις. 

Ενισχύεται έως το 70% του συνόλου των επιλέξιμων δα¬ 
πανών, για την υλοποίηση των χρηματοδοτούμενων δρα¬ 
στηριοτήτων, που αναφέρονται στην αρ. πρωτ. 280261/ 
2003 απόφαση, που προκύπτει από τα δικαιολογητικά. 


Η έγκριση ή η απόρριψη της αίτησης για ενίσχυση ενός 
φορέα, το ύψος του επιλέξιμου κόστους και της οικονομι¬ 
κής ενίσχυσης που θα εγκριθεί για κάθε αίτηση θα καθο¬ 
ρίζονται με απόφαση του Υπουργού Αγροτικής Ανάπτυ¬ 
ξης και Τροφίμων μετά από εισήγηση της Δ/νσης Κ.Α.Φ.Ε. 
του Υπουργείου Αγροτικής Ανάπτυξης και Τροφίμων. Η 
εισήγηση πραγματοποιείται αφού η Δ/νση Κ.Α.Φ.Ε. εκτι¬ 
μήσει διάφορους παράγοντες όπως η ιδιαιτερότητα της 
περιοχής που καλύπτει, η δυναμικότητα των καταφυγίων 
και ο αριθμός των εξυπηρετούμενων Δήμων, ο αριθμός 
των αδέσποτων σκύλων και τα προβλήματα που δημιουρ¬ 
γούν, ο αριθμός των αιτήσεων ανά Νομό, ο συνολικός 
αριθμός των αιτήσεων, η τυχόν προϋπάρχουσα υποδομή 
ή δραστηριοποίηση και εμπειρία του συμβαλλόμενου φο¬ 
ρέα στην αντιμετώπιση των αδέσποτων ζώων, κ.λ.π. 

Η Δ/νση Κ.Α.Φ.Ε. ενημερώνει κάθε ενδιαφερόμενο φο¬ 
ρέα για το ύψος της οικονομικής ενίσχυσης που προτίθε- 
ται να του εγκρίνει. Ο φορέας αποστέλλει δήλωση απο¬ 
δοχής ή μη της ένταξής του με την προτεινόμενη οικονο¬ 
μική ενίσχυση μέσα σε δεκαπέντε (15) μέρες από την 
παραλαβή της ειδοποίησης. 

Το ποσό που θα εγκριθεί θα καταβληθεί σε τρεις (3) δό¬ 
σεις, έκτων οποίωνηπρώτη μετάτηνπραγματοποίησητου 
40% τουλάχιστον του επιλέξιμου κόστους, η δεύτερη του 
70%τουλάχιστοντου επιλέξιμου κόστους καιητρίτη με την 
αποπεράτωση του έργου και την τελική πιστοποίηση. 

ΑΡΘΡΟ 4 

ΔΙΚΑΙΟΛΟΓΗΤΙΚΑ ΠΟΥ ΥΠΟΒΑΛΛΟΝΤΑΙ 

ΓΙΑ ΤΗΝ ΠΛΗΡΩΜΗ ΤΗΣ ΟΙΚΟΝΟΜΙΚΗΣ ΕΝΙΣΧΥΣΗΣ 
ΤΩΝ ΔΙΚΑΙΟΥΧΩΝ 

1. Αίτηση πληρωμής της οικονομικής ενίσχυσης για κά¬ 
θε δόση, όπου θα αναφέρονται τα συνημμένα δικαιολο- 
γητικά και ο δικαιούχος φορέας θα δηλώνει ότι έλαβε 
γνώση των όρων και προϋποθέσεων του προγράμματος 
και των συνεπειών από τη μη τήρησή τους. 

2. Νόμιμα εξοφλημένα παραστατικά δαπανών, όπως 
αυτά προβλέπεται να εκδίδονται από τον ΚΒΣ (Κώδικας 
Βιβλίων και Στοιχείων). Αυτά τα παραστατικά είναι: 

- Για υπηρεσίες τιμολόγιο παροχής υπηρεσιών 

- Γ ια κατασκευές γενικώς αγορά υλικών και για πάσης φύ- 
σεως επιλέξιμες δαπάνες απαιτείται τιμολόγιο - δελτίο απο¬ 
στολής, φορτωτική και λοιπά παραστατικά που εκδίδονται 
σε επιτηδευματίες, όπως αυτά προβλέπονται από τον ΚΒΣ 
για κάθε πρόσωπο που συναλλάσσεται με το δικαιούχο. 

Όλα τα παραστατικά που υποβάλλονται από τους δικαι¬ 
ούχους φορείς θα πρέπει να είναι πρωτότυπα εκτός από 
την περίπτωση δικαιούχων φορέων που υποχρεούνται 
από τον ΚΒΣ να τηρούν τα πρωτότυπα στο αρχείο τους. 
Σε αυτή την περίπτωση θαπροσκομίζονταιτα πρωτότυπα 
παραστατικά μαζί με φωτοαντίγραφα. Η Δ/νση Κτηνιατρι¬ 
κής θα θεωρεί το φωτοαντίγραφο ως ακριβές φωτοαντί¬ 
γραφο από το πρωτότυπο και θα θεωρεί τόσο το αντίγρα¬ 
φο όσο και το πρωτότυπο με την ένδειξη (κατά προτίμηση 
με σφραγίδα) «ΕΠΙΔΟΤΗΘΗΚΕ ΣΥΜΦΩΝΑ ΜΕ ΤΗΝ υπ’ 
αριθμ. πρωτ. 259371/2004 (Β', 781) Κ.Υ.Α.». Η Υπηρεσία θα 
κρατάει το αντίγραφο και το πρωτότυπο θα παραμένει 
στο αρχείο του δικαιούχου. Η παραπάνω ένδειξη θα υπάρ¬ 
χει και στα πρωτότυπα που τηρούνται στην Υπηρεσία. 

3. Πρακτικό της τριμελούς επιτροπής της Απόφασης, 
στο οποίο πιστοποιείται η καλή εκτέλεση του έργου, κατά 
περίπτωση. 

4. Υπεύθυνη δήλωση του Ν. 1599/1986, στην οποία ο 
δικαιούχος θα δηλώνει: 

- ότι η συγκεκριμένη δραστηριότητα που αιτείται για 
οικονομική ενίσχυση δεν έχει ενταχθεί σε άλλο εθνικό ή 
κοινοτικό πρόγραμμα χρηματοδότησης, 

- ότι ο δικαιούχος θα διατηρήσει το αντικείμενο της 
επένδυσης τουλάχιστον για 10 έτη από το έτος κατα¬ 
σκευής του, 

- ότι θα αποδέχεται οποιοδήποτε έλεγχο από κάθε αρ¬ 
μόδια αρχή, 

- ότι ανήκει ή δεν ανήκει στο κανονικό ή τεκμαρτό καθε¬ 
στώς Φ.Π.Α, και αν το ποσό του Φ.Π.Α. συμψηφίζεται ή 
πρόκειται να ζητηθεί η επιστροφή του από το Δημόσιο. Τα 
ανωτέρω δηλούμενα σχετικά με το καθεστώς Φ.Π.Α. του 
δικαιούχου και αν δικαιούται συμψηφισμό ή επιστροφή, η 
Υπηρεσία θα τα ελέγχει από τις τοπικές Δ.Ο.Υ. 

Τα δικαιολογητικά ένταξης και πληρωμής των δικαιού¬ 
χων θα τίθενται σε ατομικούς φακέλους, όπου θα υπάρχει 
και κατάσταση παραστατικών, από τα οποία θα προκύπτει 
το ύψος της κάθε πληρωμής. 

ΑΡΘΡΟ 5 

ΠΙΣΤΩΣΕΙΣ - ΤΡΟΠΟΣ ΠΛΗΡΩΜΗΣ 

Η σχετική δαπάνη θα βαρύνει τις πιστώσεις του Τακτι¬ 
κού Προϋπολογισμού του Υπουργείου Γεωργίας Κ.Α. 
2111 Φ.29/110. Η πληρωμή των οικονομικών ενισχύσεων 
θα γίνεται από τα υποκαταστήματα της ΑΤΕ μετά από 
ΧΕΠ, που θα εκδίδεται στο όνομα της ΑΤΕ - Κεντρικό Κα¬ 
τάστημα από τη Δ/νση Δημοσιονομικού Ελέγχου στο 
Υπουργείο Γεωργίας μετά από πρόταση της Δ/νσης 
Κ.Α.Φ. Ε. τμήμα Α, σε συνεργασία με την Οικονομική Δ/νση 
και τη Δ/νση Προγραμματισμού και Γ.Δ. τμήμα Δ. 

Όταν οι δικαιούχοι συμπληρώσουν τις προϋποθέσεις 
πληρωμής και υποβάλλουντα απαιτούμενα δικαιολογητι- 
κά, η Δ/νση Κτηνιατρικής της Νομαρχιακής Αυτοδιοίκη¬ 
σης συντάσσει κατάσταση πληρωμής, την οποία απο¬ 
στέλλει σε τρία (3) αντίγραφα στα οικεία Υποκαταστήμα¬ 
τα της ΑΤΕ. Ταυτόχρονα αποστέλλει και ένα αντίγραφο 
της κατάστασης στο δικαιούχο για ενημέρωσή του και ζη¬ 
τά την αντίστοιχη πίστωση από τη Δ/νση Κ.Α.Φ. Ε. τμήμα Α. 
Η Δ/νση Κ.Α.Φ.Ε. προβαίνει στην κατανομή των πιστώσε¬ 
ων στις οικείες Δ/νσεις Κτηνιατρικής με έγγραφό της 
προς το κεντρικό Κατάστημα της ΑΤΕ. 

Στη συνέχεια κάθε υποκατάστημα της ΑΤΕ μεριμνά για 
την άμεση πληρωμή των δικαιούχων. Αν αυτοί δεν παρου¬ 
σιαστούν να εισπράξουντο δικαιούμενο ποσό εντός δέκα 
(10) εργάσιμων ημερών από την ημερομηνία παραλαβής 
της κατάστασης, το Υποκατάστημα υποχρεούται να φέ¬ 
ρει το ποσό σε πίστωση λογαριασμού του δικαιούχου. 
Υπενθυμίζουμε εδώ και την υποχρέωση της ΑΤΕ για έκ¬ 
δοση απόδειξης πληρωμής έχοντας υπόψη την υπ’ αριθμ. 
22114/15.11.1996 απόφασή μας. 

Κάθε υποκατάστημα τηςΑΤΕ μετά την ολοκλήρωση της 
πληρωμής των δικαιούχων που περιλαμβάνονται στις κα¬ 
ταστάσεις πληρωμής, οι οποίες διαβιβάστηκαν σε αυτό 
από τη Δ/νση Κτηνιατρικής, επιστρέφει σε αυτή εγγρά- 
φως τη μία κατάσταση πληρωμής την οποία έχουν υπο¬ 
γράψει οι δικαιούχοι ή έχει γραφεί ο λογαριασμός σε πί¬ 
στωση του οποίου έχει μεταφερθεί το δικαιούμενο ποσό. 

Δικαιολογητικά απόδοσης λογαριασμού από την ΑΤΕ 


των για το σκοπό της παρούσας μεταβιβαζόμενων πιστώ¬ 
σεων, αποτελούν τα καθοριζόμενα σύμφωνα με την υπ’ 
αριθμ. 69437/1984 απόφασή μας. 

Η εποπτεία και ο έλεγχος της κανονικότητας των πλη¬ 
ρωμών που θα πραγματοποιηθούν από τα κατά τόπους 
υποκαταστήματα της ΑΤΕ θα διενεργείται από τις επιτρο¬ 
πές ελέγχου που καθορίζονται σύμφωνα με την υπ’ 
αριθμ. 60104/2.9.1981 κοινή απόφαση των Υπουργών Οι¬ 
κονομικών και Γεωργίας. Εάν η χωρική αρμοδιότητα κά¬ 
ποιου υποκαταστήματος της ΑΤΕ επεκτείνεται σε χώρο 
αρμοδιότητος περισσότερων Δ/νσεων Κτηνιατρικής, τό¬ 
τε η επιτροπή ελέγχου συντάσσει πρακτικό κατά Δ/νση 
Κτηνιατρικής. 

Ένα αντίγραφο του ανωτέρω πρακτικού διαβιβάζεται 
στην αρμόδια Δ/νση Κτηνιατρικής με τα παραστατικά 
απόδοσης των υπέρ τρίτων κρατήσεων και το τρίτο φυ¬ 
λάσσεται στο οικείο Υποκατάστημα. 

ΑΡΘΡΟ 6 
ΓΕΝΙΚΑ 

1. Στις πιο πάνω δραστηριότητες θα γίνονται κρατήσεις 
3,6% (3% χαρτόσημο και 20% επ’ αυτού ΟΓΑ), επειδή αυ¬ 
τές οι δραστηριότητες θα πληρωθούν μόνο από εθνικές 
πιστώσεις κατά την καταβολή της τελικής εκκαθάρισης. 

2. Σε περίπτωση που οι δικαιούχοι δεν ολοκληρώσουν 
το έργο ή αθετήσουν τους όρους και τις προϋποθέσεις 
του προγράμματος ή διαπιστωθεί ότι στοιχεία είναι ψευ¬ 
δή, τότε πέραν των άλλων νόμιμων κυρώσεων, διακόπτε¬ 
ται η συνέχιση καταβολής της οικονομικής ενίσχυσης και 
επανεισπράττονται έντοκα τα ποσά που έχουν χορηγηθεί 
σύμφωνα μετις ισχύουσες διατάξεις περί εισπράξεως δη¬ 
μοσίων εσόδων. 

3. Οι Δ/νσεις Κτηνιατρικής θα πρέπει να στέλνουν τις 
πληρωμές που έγιναν κατά μήνα στη Δ/νση Κ.Α.Φ.Ε. 

4. Οι Δ/νσεις Κτηνιατρικής είναι αρμόδιες για την τήρη¬ 
ση της κτηνιατρικής νομοθεσίας στους χώρους των κα¬ 
ταφυγίων καθώς και για την παρακολούθηση των ζώων, 
με σκοπό την αποφυγή μετάδοσης ζωοανθρωπονόσων. 

5. Η παρούσα κοινοποιείται σε όλες τις Νομαρχιακές 
Αυτοδιοικήσεις και τις Δ/νσεις Κτηνιατρικής με την υπο¬ 
χρέωση να ενημερώσουν όλους τους Δήμους και τα ζωο- 
φιλικά σωματεία της περιοχής δικαιοδοσίας τους, κοινο¬ 
ποιώντας τους την απόφαση αυτή. 

6. Οι ενδιαφερόμενοι φορείς πρέπει να υποβάλλουντα 
δικαιολογητικά τους στην αρμόδια Δ/νση κτηνιατρικής 
που ανήκουν το αργότερο εντός τριών μηνών από την 
υπογραφή της παρούσας. 

7. Η Α.Τ.Ε. αμείβεται με ποσοστό μέχρι 0,3% επί των 
πληρωμών που θα πραγματοποιηθούν για τις δραστηριό¬ 
τητες που εγκρίνονται με την απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2004 

Με εντολή Υπουργού 

Ο Γενικός Γραμματέας 
Ο. ΑΛΗΦΑΚΙΩΤΗΣ 

